Lietuvos lankininkų federacijos tarybos

**S P R E N D I M A S Nr. 2021 – 04 – 02**

 **1.** Gautas Lietuvos 2020 metų šaudymo iš lanko čempiono Ramūno Kašėtos prašymas aprūpinti jį strėlių komplektu.

 **2.** Šių metų birželio mėn. 18-21 dienomis Paryžiuje bus kovojama dėl likusių vietų į Tokijo Olimpines žaidynes.

 Teisę kovoti dėl vietų turi sportininkai, kurie 2019-2020 metais WA kalendoriuje registruotose varžybose, 70m/Round pratime pasiekė normatyvus: moterys – 605 tšk., vyrai – 640 tšk.

 Normatyvus įvykdė: Inga Timinskienė – 610 tšk. PČ - 2019 m., Vladas Šigauskas – 646 tšk. atvirame Latvijos čempionate 2020 m. ir Dalius Mačernius – 644 tšk. PČ – 2019 m.

 Taryba apsvarstė R. Kašėtos prašymą, sportininkų rezultatus bei normatyvus ir nusprendė:

1. Aprūpinti Ramūną Kašėtą strėlių komplektu.
2. Siųsti į atrankines varžybas – Ingą Timinskienę, Vladą Šigauską ir Dalių Mačernių. Komandos treneris ir vadovas – Ugnius Timinskas.

Balsavimas: visi penki tarybos nariai balsavo “ UŽ “

Tarybos pirmininkas Gediminas Maksimavičius